**ΣΥΜΦΩΝΟ ΣΥΝΕΡΓΑΣΙΑΣ**

Μεταξύ του

**ΙΝΣΤΙΤΟΥΤΟΥ ΕΘΝΙΚΗΣ ΣΥΝΟΜΟΣΠΟΝΔΙΑΣ ΑΤΟΜΩΝ ΜΕ ΑΝΑΠΗΡΙΑ & ΧΡΟΝΙΕΣ ΠΑΘΗΣΕΙΣ Α.Μ.Κ.Ε.» («ΙΝ.Ε.Σ.Α.με.Α.»).**

και του

ΦΟΡΕΑ (ΕΠΩΝΥΜΙΑ)

**για την υλοποίηση του Πιλοτικού Προγράμματος**

**«Ψηφιακή Εκπαίδευση και Ενδυνάμωση των Ηλικιωμένων και των Ατόμων με Αναπηρία» σε εφαρμογή των διατάξεων του άρθρου 77 του ν. 5129/2024 (Α΄124) και της υπ’ αριθμ. 9836/4-7-2025 Κοινής Υπουργικής Απόφασης (Β’3569)**

Αθήνα, XX/0/2025

**ΣΥΜΦΩΝΟ ΣΥΝΕΡΓΑΣΙΑΣ**

**Στο πλαίσιο του Πιλοτικού Προγράμματος «Ψηφιακή Εκπαίδευση και Ενδυνάμωση των Ηλικιωμένων και των Ατόμων με Αναπηρία» σε εφαρμογή των διατάξεων του άρθρου 77 του ν. 5129/2024 (Α΄124) και της υπ’ αριθμ. 9836/4-7-2025 Κοινής Υπουργικής Απόφασης (Β’3569)**

Στην Αθήνα, σήμερα την ΧΧ , μεταξύ:

1. Της Αστικής μη Κερδοσκοπικής Εταιρείας με την επωνυμία «**ΙΝΣΤΙΤΟΥΤΟ ΕΘΝΙΚΗΣ ΣΥΝΟΜΟΣΠΟΝΔΙΑΣ ΑΤΟΜΩΝ ΜΕ ΑΝΑΠΗΡΙΑ & ΧΡΟΝΙΕΣ ΠΑΘΗΣΕΙΣ Α.Μ.Κ.Ε.»** και διακριτικό τίτλο «ΙΝ.Ε.Σ.Α.μεΑ.», που εδρεύει στην Ηλιούπολη Αττικής, οδός Ελ. Βενιζέλου 236, με ΑΦΜ 997098427, ΚΕΦΟΔΕ ΑΤΤΙΚΗΣ, (Αρ.Γ.Ε.ΜΗ. 155544301000), η οποία εκπροσωπείται νόμιμα για την υπογραφή του παρόντος σύμφωνα με το καταστατικό της, από τον Πρόεδρο του Δ.Σ. κ. Ιωάννη Βαρδακαστάνη, και η οποία αποκαλείται στο εξής **«ΙΝ.Ε.Σ.Α.μεΑ.»**,

και

1. του Φορέα…………» με ΑΦΜ …………………., που εδρεύει στην οδό ………………… …, ……………. και εκπροσωπείται νόμιμα από τον/την κ./κα ………………. ……………………, …………………………………………………. και ο οποίος αποκαλείται στο εξής **«Δικαιούχος Φορέας»,**

και από κοινού **«τα συμβαλλόμενα μέρη»,**

Έχοντας υπόψη:

1. Το άρθρο 77 του ν. 5129/2024 «Ολοκλήρωση της ψυχιατρικής μεταρρύθμισης» (Α΄ 124).

2. Τον ν. 4994/2022 «Ενσωμάτωση της Οδηγίας (ΕΕ) 2019/882 του Ευρωπαϊκού Κοινοβουλίου και του Συμβουλίου της 17ης Απριλίου 2019 σχετικά με τις απαιτήσεις προσβασιμότητας προϊόντων και υπηρεσιών και άλλες επείγουσες διατάξεις για την ενίσχυση της ανάπτυξης» (Α΄ 215).

3. Τον ν. 4822/2021 «Κύρωση της Σύμβασης Χρηματοδότησης μεταξύ της Ευρωπαϊκής Επιτροπής και της Ελληνικής Δημοκρατίας, της Δανειακής Σύμβασης μεταξύ της Ευρωπαϊκής Επιτροπής και της Ελληνικής Δημοκρατίας και των Παραρτημάτων τους και άλλες διατάξεις για το Ταμείο Ανάκαμψης και Ανθεκτικότητας» (Α’ 135) και της από 19 Δεκεμβρίου 2023 αντίστοιχης πρώτης πρόσθετης πράξης της Δανειακής Σύμβασης του ν. 4738/2020 «Ρύθμιση οφειλών και παροχή δεύτερης ευκαιρίας και άλλες διατάξεις» (Α’ 207).

4. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (Α’ 184).

5. Τον ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (Α΄ 137).

6. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων), όπως κάθε φορά ισχύει.

7. Την υπ’ αριθμ. 9836/4-7-2025 Κοινή Υπουργική Απόφαση «Πιλοτικό πρόγραμμα ψηφιακής ενδυνάμωσης των ηλικιωμένων και των ατόμων με αναπηρία του άρθρου 77 του νόμου 5129/2024 (Α΄ 124)» (Β΄ 3569).

8. Την υπό στοιχεία 142567 ΕΞ2024/03-10-2024 απόφαση του Αναπληρωτή Υπουργού Εθνικής Οικονομίας και Οικονομικών «Ένταξη του Έργου “SUB2. Ψηφιακή εκπαίδευση και ενδυνάμωση των ηλικιωμένων και των ατόμων με αναπηρία”» (κωδικός ΟΠΣ ΤΑ 5223341) στο Ταμείο Ανάκαμψης και Ανθεκτικότητας της Δράσης με ID «16922 - Κοινωνική ενσωμάτωση ευάλωτων ομάδων» (ΑΔΑ: 9ΚΜΕΗ-ΞΟΞ), όπως ισχύει.

9. Το καταστατικό του «Ινστιτούτου Εθνικής Συνομοσπονδίας Ατόμων με αναπηρία και Χρόνιες Παθήσεις Α.ΜΚ.Ε.», όπως ισχύει σύμφωνα με την από 7.7.2022 και αριθμ. πρωτ. 2654014 Ανακοίνωση Καταχώρισης στο Γενικό Εμπορικό Μητρώο του ΕΒΕΑ.

10. Την από 18.11.2024 Προγραμματική Σύμβαση μεταξύ του Υπουργείου Κοινωνικής Συνοχής και Οικογένειας, της Ανώνυμης Εταιρείας με την επωνυμία «Εθνικό Δίκτυο Υποδομών Τεχνολογίας και Έρευνας Α.Ε.» και της Αστικής Μη Κερδοσκοπικής Εταιρείας με την επωνυμία «Ινστιτούτο Εθνικής Συνομοσπονδίας Ατόμων με Αναπηρία και Χρόνιες Παθήσεις Α.Μ.Κ.Ε.» (ΑΔΑ: 9ΡΦ546ΝΛ2Α-ΤΜΝ), όπως ισχύει.

11. Την υπ’αρ. πρωτ. …./…./2025 Πρόσκληση Εκδήλωσης Ενδιαφέροντος για την επιλογή Δικαιούχων Φορέων που θα συμμετάσχουν στη λειτουργία Κόμβων Ψηφιακής Ενδυνάμωσης Ατόμων με Αναπηρία στο πλαίσιο υλοποίησης του Πιλοτικού Προγράμματος «Ψηφιακή Εκπαίδευση και Ενδυνάμωση των Ηλικιωμένων και των Ατόμων με Αναπηρία» σε εφαρμογή των διατάξεων του άρθρου 77 του ν. 5129/2024 (Α΄124) και της υπ’ αριθμ. 9836/4-7-2025 Κοινής Υπουργικής Απόφασης (Β’3569) για το έργο «Ψηφιακή εκπαίδευση και ενδυνάμωση των ηλικιωμένων και των ατόμων με αναπηρία» που υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με την χρηματοδότηση της Ευρωπαϊκής Ένωσης

12.Το κατασταστικό του Δικαιούχου Φορέα....

13.Την με Αρ.πρωτ.: / /2025 Απόφαση του Διοικητικού Συμβουλίου (Δ.Σ.) ή του αρμόδιου οργάνου διοίκησης του Δικαιούχου Φορέα σύμφωνα με τα ως οριζόμενα της περ.7 του άρθρου 8 της υπ’ αριθμ. 9836/ 2025 Κοινής Υπουργικής Απόφασης (Β’ 3569).

14. Την με αρ.πρωτ..../..../2025 Απόφαση της Υπουργού Κοινωνικής Συνοχής και Οικογένειας αναφορικά με την έγκριση λειτουργίας Κόμβων Ψηφιακής Ενδυνάμωσης Ατόμων με Αναπηρία ανά Δικαιούχο Φορέα.

με στόχο τη συνεργασία και τον συντονισμό των εμπλεκόμενων φορέων και την ανάληψη των απαιτούμενων ενεργειών για την αποτελεσματική υλοποίηση του Πιλοτικού Προγράμματος «**Ψηφιακή Εκπαίδευση και Ενδυνάμωση των Ηλικιωμένων και των Ατόμων με Αναπηρία»** που υλοποιείται στο πλαίσιο του έργου με τίτλο ‘‘SUB2. Ψηφιακή εκπαίδευση και ενδυνάμωση των ηλικιωμένων και των ατόμων με αναπηρία’’ και κωδικό ΟΠΣ (MIS) 5223341 της Δράσης με τίτλο «Κοινωνική ενσωμάτωση ευάλωτων ομάδων» και ID 16922 του Ταμείου Ανάκαμψης και Ανθεκτικότητας (ΤΑΑ)»,σε εφαρμογή των διατάξεων του άρθρου 77 του ν. 5129/2024 (Α΄124) και της υπ’ αριθμ. 9836/4-7-2025 Κοινής Υπουργικής Απόφασης (Β’3569), καθώς και τη συμβολή στη βιωσιμότητα των Κόμβων Ψηφιακής Ενδυνάμωσης Ατόμων με Αναπηρία για πέντε (5) έτη μετά τη λήξη του προγράμματος του Ταμείου Ανάκαμψης και Ανθεκτικότητας σύμφωνα με το Εθνικό Σχέδιο Ανάκαμψης και Ανθεκτικότητας «Ελλάδα 2.0».

**συνομολογούν και συμφωνούν αμοιβαία τα ακόλουθα:**

**ΓΕΝΙΚΑ**

**1. Το ΙΝ.Ε.Σ.Α.μεΑ.** συνιστά μελετητικό και ερευνητικό φορέα του κινήματος των οργανώσεων των ατόμων με αναπηρία, χρόνιες παθήσεις και των οικογενειών τους στην Ελλάδα. Οι σκοποί του Ινστιτούτου είναι μη κερδοσκοπικοί και είναι απόλυτα συμβατοί με του σκοπούς της Ε.Σ.Α.μεΑ. και της Π.Ο.Σ.Γ.Κ.Α.μεΑ. (ιδρυτικές Οργανώσεις), όπως αυτοί καταγράφονται στα καταστατικά των δύο οργανώσεων. Το Ινστιτούτο λειτουργεί υποβοηθητικά και υποστηρικτικά στο κίνημα των οργανώσεων των ατόμων με αναπηρία, χρόνιες παθήσεις και των οικογενειών τους που αγωνίζονται για την προάσπιση και προώθηση με κάθε νόμιμο μέσο των δικαιωμάτων των ατόμων με αναπηρία, χρόνιες παθήσεις και των οικογενειών τους. Βασικό σκοπός του Ινστιτούτου είναι να συμβάλει στην διαμόρφωση ενός εθνικού πολιτικού πλαισίου για την αναπηρία και τις χρόνιες παθήσεις υπό την οπτική της δικαιωματικής προσέγγισης της αναπηρίας (όπως καθιερώθηκε με τη Σύμβαση των Ηνωμένων Εθνών για τα Δικαιώματα των Ατόμων με Αναπηρία), και έχει ενσωματωθεί στο εθνικό μας δίκαιο με τον ν.4074/2012), στην ενίσχυση της θεσμικής ικανότητας της Ε.Σ.Α.μεΑ., της Π.Ο.Σ.Γ.Κ.Α.μεΑ. και των οργανώσεων των ατόμων με αναπηρία, χρόνιες παθήσεις και των οικογενειών τους και στην ενδυνάμωση των ίδιων των ατόμων με αναπηρία, χρόνιες παθήσεις και των οικογενειών τους. Στο άρθρο 5 του Καταστατικού του Ινστιτούτου καταγράφονται αναλυτικά οι γενικότεροι και ειδικότεροι σκοποί του.

Κεντρική δραστηριότητα του Ινστιτούτου αποτελεί η δημιουργία γνώσης, η επιστημονική καταγραφή, η μελέτη, η έρευνα σε θέματα αναπηρίας και χρόνιων παθήσεων και η διάχυση αυτών στην κοινωνία, με σκοπό την παρακολούθηση, προστασία και προώθηση των δικαιωμάτων των ατόμων με αναπηρία, χρόνιες παθήσεις και των οικογενειών τους. Επίσης, η ανάπτυξη προγραμμάτων και πολλαπλών δράσεων για τα άτομα με αναπηρία, χρόνιες παθήσεις και τις οικογένειές τους που θα συμβάλλουν στην ενδυνάμωσή τους και στον εντοπισμό και προσδιορισμό των εμποδίων που αντιμετωπίζουν κατά την άσκηση των δικαιωμάτων τους, με στόχο τη διασφάλιση ίσων ευκαιριών συμμετοχής και επιλογών, σε όλους τους τομείς της ζωής τους.

Ειδικότερα, το Ινστιτούτο συμβάλει στην προώθηση της πρόσβασης των ατόμων με αναπηρία και χρόνιες παθήσεις στην εκπαίδευση, στην εργασία, στην υποστηριζόμενη και ανεξάρτητη διαβίωση, στη στέγαση, στην υγεία, στον πολιτισμό, στον αθλητισμό, στην ψυχαγωγία και σε άλλους τομείς της καθημερινής ζωής, καθώς στην άρση των κοινωνικών προκαταλήψεων, των στερεοτυπικών αντιλήψεων και στάσεων σε βάρος των ατόμων με αναπηρία και χρόνιες παθήσεις. Στους βασικούς σκοπούς του Ινστιτούτου είναι ο σχεδιασμός, η υλοποίηση και η ανάπτυξη εκπαιδευτικών δράσεων, δράσεων συμβουλευτικής και υποστήριξης, καθώς και δράσεων ενημέρωσης και ευαισθητοποίησης. Στο πλαίσιο των ειδικότερων σκοπών του, το Ινστιτούτο σύστησε και λειτουργεί Κέντρο Διά Βίου Μάθησης (Κ.Δ.Β.Μ.), σχεδιάζει και εκπονεί προγράμματα στοχευμένα στα άτομα με αναπηρία, χρόνιες παθήσεις και τις οικογένειές τους σε όλη τη χώρα, τα οποία ενδεικτικά μπορούν να αφορούν στη διά βίου εκπαίδευση, στη γενική εκπαίδευση ενηλίκων, στην επιμόρφωση, στην επαγγελματική κατάρτιση και στην επαγγελματική συμβουλευτική. Επίσης, εκπονεί έντυπο και ψηφιακό εκπαιδευτικό υλικό για θέματα αναπηρίας κατάλληλο ώστε να καλύπτονται οι διαφοροποιημένες ανάγκες των ατόμων με αναπηρία.

Το Ινστιτούτο για την επίτευξη των σκοπών του διοργανώνει και εφαρμόζει προγράμματα διά βίου εκπαίδευσης, συνεχιζόμενης επαγγελματικής κατάρτισης και συνεχιζόμενης επιμόρφωσης. Επίσης, δημιουργεί υποδομή, απασχολεί στελέχη και συνεργάζεται με εμπειρογνώμονες και επαγγελματίες αξιοποιώντας την υλικοτεχνική και στελεχιακή υποδομή, την εμπειρία και τις γνώσεις της Ε.Σ.ΑμεΑ. και της Π.Ο.Σ.Γ.Κ.Α.μεΑ. Συνεργάζεται με κοινωνικούς εταίρους, οργανώσεις της Κοινωνίας των Πολιτών και επαγγελματικές οργανώσεις, με επιστημονικούς φορείς, εκπαιδευτικά ιδρύματα, διεθνείς οργανισμούς, φορείς δημοσίου και ιδιωτικού τομέα. Σχεδιάζει και υλοποιεί ερευνητικά προγράμματα και μελέτες σε θέματα συναφή με τους σκοπούς του Ινστιτούτου σε συνεργασία με ειδικούς επιστήμονες ερευνητές. Συμμετέχει σε δημόσιους διαγωνισμούς που αφορούν υπηρεσίες που άπτονται του σκοπού του ως ανάδοχος, εταίρος ή υπεργολάβος, συμπράττοντας για το σκοπό αυτό με φορείς του δημοσίου και ιδιωτικού τομέα.

**2. Ο Δικαιούχος Φορέας «……………»** που συστάθηκε με ……………………………., έχει ως αποστολή………………………………………………

**ΑΡΘΡΟ 1**

**ΑΝΤΙΚΕΙΜΕΝΟ ΚΑΙ ΣΚΟΠΟΣ ΤΗΣ ΣΥΝΕΡΓΑΣΙΑΣ**

Αντικείμενο του παρόντος Συμφώνου Συνεργασίας, το οποίο συνάπτεται δυνάμει της παρ. 11 του άρθρου 8 της υπ’ αριθμ. 9836/4-7-2025 Κοινής Υπουργικής Απόφασης (Β’3569), είναι η διαμόρφωση του πλαισίου συνεργασίας των συμβαλλόμενων μερών, με στόχο την υλοποίηση του Έργου «**Πιλοτικό Πρόγραμμα Ψηφιακής Εκπαίδευσης και Ενδυνάμωσης των Ηλικιωμένων και των Ατόμων με Αναπηρία**» του άρθρου 77 του ν. 5129/2024 (Α΄124), ειδικότερα κατά το σκέλος που αφορά στην **«Ψηφιακή Εκπαίδευση και Ενδυνάμωση Ατόμων με Αναπηρία»,** καθώς και τη συμβολή στη βιωσιμότητα των Κόμβων Ψηφιακής Ενδυνάμωσης Ατόμων με Αναπηρία για πέντε (5) έτη μετά τη λήξη του προγράμματος του Ταμείου Ανάκαμψης και Ανθεκτικότητας σύμφωνα με το Εθνικό Σχέδιο Ανάκαμψης και Ανθεκτικότητας «Ελλάδα 2.0».

**Αντικείμενο** του «Πιλοτικού Προγράμματος Ψηφιακής Ενδυνάμωσης των Ηλικιωμένων και των Ατόμων με Αναπηρία» είναι η εξοικείωση, εκπαίδευση και ενδυνάμωση των ηλικιωμένων και των ατόμων με αναπηρία στις νέες τεχνολογίες, με έμφαση στις δεξιότητες που σχετίζονται με την ψηφιακή επικοινωνία, τη χρήση του διαδικτύου και των μέσων κοινωνικής δικτύωσης.

Το σκέλος του Προγράμματος που αφορά στην ψηφιακή εκπαίδευση και ενδυνάμωση των ατόμων με αναπηρία με ποσοστό αναπηρίας ίσο ή μεγαλύτερο του 50%, υλοποιείται από το ΙΝ.Ε.Σ.Α.μεΑ. που έχει αναλάβει το ρόλο του Φορέα υλοποίησης σε συνεργασία με τους Δικαιούχους Φορείς λειτουργίας Κόμβων Ψηφιακής Ενδυνάμωσης Ατόμων με Αναπηρία.

Οι Δικαιούχοι Φορείς λειτουργίας Κόμβων Ψηφιακής Ενδυνάμωσης Ατόμων με Αναπηρία λειτουργούν τουλάχιστον μέχρι την ολοκλήρωση της υλοποίησης του προγράμματος για την ψηφιακή εκπαίδευση και ενδυνάμωση του προβλεπόμενου αριθμού ωφελούμενων.

Σε κάθε Κόμβο θα εκπαιδευτούν 35 άτομα, που μπορούν να κατανέμονται σε έως τρία (3) εκπαιδευτικά τμήματα. Η διά ζώσης εκπαίδευση στο κάθε τμήμα έχει συνολική διάρκεια ογδόντα (80) ωρών.

Ο Δικαιούχος Φορέας διασφαλίζει τη διατήρηση του εξοπλισμού στους Κόμβους Ψηφιακής Ενδυνάμωσης Ατόμων με Αναπηρία για τις ανάγκες βιωσιμότητας των Κόμβων για πέντε (5) τουλάχιστον έτη μετά τη λήξη του έργου, προκειμένου αυτοί να είναι λειτουργικοί, με ανάληψη της ευθύνης συντήρησης του σχετικού ηλεκτρονικού εξοπλισμού που η ΕΔΥΤΕ θα παραχωρήσει για χρήση, μετά την περίοδο της εγγύησης.

**ΑΡΘΡΟ 2**

**ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ ΜΕΡΩΝ ΩΣ ΠΡΟΣ ΤΗΝ ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ**

Τα συμβαλλόμενα μέρη αναλαμβάνουν τις παρακάτω υποχρεώσεις και δικαιώματα:

**2.1.** Το ΙΝ.Ε.Σ.Α.μεΑ. υποστηρίζει τον Δικαιούχο Φορέα για τη λειτουργία Κόμβου Ψηφιακής Ενδυνάμωσης των Ατόμων με Αναπηρία ως προς:

α) Την προμήθεια και εγκατάσταση του ηλεκτρονικού εξοπλισμού, τον οποίον η ΕΔΥΤΕ παραχωρεί στους Κόμβους Ψηφιακής Ενδυνάμωσης Ατόμων με Αναπηρία για χρήση με τους όρους και τις προϋποθέσεις του ιδιωτικού συμφωνητικού παραχώρησης χρήσης και συντήρησης μεταξύ ΕΔΥΤΕ και Δικαιούχου Φορέα.

β) Το συμβατικό εκπαιδευτικό υλικό, το ασύγχρονο ψηφιακό εκπαιδευτικό υλικό και το υποστηρικτικό υλικό.

γ) Την οργάνωση και τη λειτουργία της εκπαιδευτικής διαδικασίας (διάθεση εκπαιδευτών – ψηφιακών βοηθών και στελεχών διοικητικής υποστήριξης).

δ) Τις δαπάνες για την οργάνωση και την υλοποίηση των προγραμμάτων ψηφιακής εκπαίδευσης και ενδυνάμωσης.

ε) Την υποστήριξη της λειτουργίας των Κόμβων Ψηφιακής Ενδυνάμωσης Ατόμων με Αναπηρία μέσω του Πληροφοριακού Συστήματος του άρθρου 12 της υπ’ αρ. 9836/4-7-2025 κοινής υπουργικής απόφασης (Β΄ 3569).

στ) Την ενημέρωση των Υπευθύνων Εκπροσώπων των Φορέων και των Εκπροσώπων των δομών στις οποίες θα λειτουργήσουν οι Κόμβοι Ψηφιακής Ενδυνάμωσης Ατόμων με Αναπηρία και την επιμόρφωση των εκπαιδευτών και των στελεχών διοικητικής υποστήριξης.

ζ) τη διαμόρφωση κατάλληλου προωθητικού και επικοινωνιακού υλικού του προγράμματος, σε συνεργασία με την Ε.Δ.Υ.Τ.Ε.

η) τη συνολική επιστημονική και οργανωτική υποστήριξη και την παροχή οδηγιών στον Δικαιούχο Φορέα για την υλοποίηση εκ μέρους του, των κατάλληλων προωθητικών και επικοινωνιακών δράσεων για το Πρόγραμμα σε τοπικό επίπεδο.

θ) το ότι θα επιτελεί το ρόλο της εκτελούσας την επεξεργασία για λογαριασμό του Υπουργείου Υπουργείο Κοινωνικής Συνοχής και Οικογένειας για την συλλογή κι επεξεργασία Δεδομένων Προσωπικού Χαρακτήρα (ΔΠΧ) στο πλαίσιο υλοποίησης του αντικειμένου του παρόντος.

**2.2** Ο Δικαιούχος Φορέας αποδέχεται τον τρόπο υλοποίησης του Προγράμματος, σύμφωνα με τους όρους του παρόντος και αναλαμβάνει:

α) τη διαθεσιμότητα αίθουσας για την υλοποίηση της διά ζώσης εκπαίδευσης και ψηφιακής ενδυνάμωσης τουλάχιστον 15 ατόμων συγχρόνως σε κάθε Κόμβο Ψηφιακής Ενδυνάμωσης Ατόμων με Αναπηρία,

β) τη διαθεσιμότητα χώρου διοίκησης του προγράμματος σε κάθε Κόμβο Ψηφιακής Ενδυνάμωσης Ατόμων με Αναπηρία,

γ) τη διασφάλιση των απαραίτητων προϋποθέσεων λειτουργίας του Κόμβου Ψηφιακής Ενδυνάμωσης Ατόμων με Αναπηρία ήτοι: επαρκή πρόσβαση στο διαδίκτυο, διαμόρφωση χώρου ψηφιακής εκπαίδευσης και ενδυνάμωσης με τραπέζια και καρέκλες, επαρκή φωτισμό, παροχή ηλεκτρικού ρεύματος, θέρμανση/κλιματισμό, ύδρευση, τουαλέτες,

δ) τη διασφάλιση της προσβασιμότητας των ατόμων με αναπηρία στους χώρους όπου προτείνεται να λειτουργήσει Κόμβος Ψηφιακής Ενδυνάμωσης Ατόμων με Αναπηρία.

ε) Το ορισμό του Υπεύθυνου Εκπροσώπου του Δικαιούχου Φορέα, ο οποίος έχει τις ακόλουθες αρμοδιότητες:

- Την υλοποίηση του πλάνου διάχυσης της δράσης σε επίπεδο του Δικαιούχου Φορέα για προσέλκυση ωφελούμενων για τη συμμετοχή τους στο Πρόγραμμα.

- Την ενημέρωση των ωφελούμενων πολιτών για το παρεχόμενο πρόγραμμα ψηφιακής εκπαίδευσης και ενδυνάμωσης ατόμων με αναπηρία.

- Την επικοινωνία και συνεργασία με τους υπεύθυνους του προγράμματος από το ΙΝ.Ε.Σ.Α.μεΑ., το Υπουργείο Κοινωνικής Συνοχής και Οικογένειας και της Επιτροπής Εποπτείας της Προγραμματικής Σύμβασης (ΑΔΑ: 9ΡΦ546ΝΛ2Α-ΤΜΝ).

- Την εποπτεία και διασφάλιση των συνθηκών ομαλής λειτουργίας του/των Κόμβου/ων Ψηφιακής Ενδυνάμωσης Ατόμων με Αναπηρία.

στ) Τον ορισμό Υπεύθυνου Εκπροσώπου της κάθε Δομής στην οποία θα λειτουργήσει Κόμβος Ψηφιακής Ενδυνάμωσης Ατόμων με Αναπηρία.

**ΑΡΘΡΟ 3**

**ΑΡΙΘΜΟΣ ΤΜΗΜΑΤΩΝ ΚΑΙ ΩΦΕΛΟΥΜΕΝΩΝ**

Στον κάθε Κόμβο Ψηφιακής Ενδυνάμωσης Ατόμων με Αναπηρία θα λειτουργήσουν 3 τμήματα και σε αυτά θα κατανεμηθούν 35 άτομα. Σε κάθε περίπτωση μπορούν να λειτουργήσουν τμήματα με λιγότερα από 15 άτομα ή περισσότερα, με ειδική αιτιολόγηση στο πλαίσιο εξυπηρέτησης των αναγκών του Προγράμματος με απόφαση του ΙΝ.Ε.Σ.Α.μεΑ. σε συνεργασία με τον Δικαιούχο Φορέα.

**ΑΡΘΡΟ 4**

**ΤΟΠΟΣ ΚΑΙ ΧΡΟΝΟΣ ΛΕΙΤΟΥΡΓΙΑΣ ΤΩΝ ΚΟΜΒΩΝ ΨΗΦΙΑΚΗΣ ΕΝΔΥΝΑΜΩΣΗΣ ΑΤΟΜΩΝ ΜΕ ΑΝΑΠΗΡΙΑ**

Η διεύθυνση του κάθε Κόμβου Ψηφιακής Ενδυνάμωσης Ατόμων με Αναπηρία, καθώς και οι ημέρες και ώρες της εβδομάδος στις οποίες μπορεί να υλοποιηθεί η ψηφιακή εκπαίδευση και ενδυνάμωση των ωφελούμενων στον Κόμβο αυτό εμφανίζεται στον ακόλουθο πίνακα:

|  |  |  |  |  |  |  |  |
| --- | --- | --- | --- | --- | --- | --- | --- |
| **Κόμβος** | **Διεύθυνση** | **Δευτέρα** | **Τρίτη** | **Τετάρτη** | **Πέμπτη** | **Παρασκευή** | **Σάββατο** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Η υλοποίηση της ψηφιακής ενδυνάμωσης των ωφελούμενων δεν δύναται να συμπίπτει με τον ίδιο χρόνο υλοποίησης (ως προς τις ώρες ή/και τις ημέρες εκπαίδευσης, κ.λπ.) με άλλες χρηματοδοτούμενες δράσεις, οι οποίες παρέχονται στους ίδιους χώρους.

Το πρόγραμμα ψηφιακής εκπαίδευσης και ενδυνάμωσης των ατόμων με αναπηρία θα έχει συνολική διάρκεια ογδόντα (80) ωρών. Οι εν λόγω ώρες δύναται να κατανέμονται εντός διαστήματος που δεν υπερβαίνει τους τέσσερις (4) μήνες από την ημερομηνία έναρξης και σε κάθε περίπτωση έως τη λήξη του προγράμματος του Ταμείου Ανάκαμψης και Ανθεκτικότητας, σύμφωνα με το Εθνικό Σχέδιο Ανάκαμψης και Ανθεκτικότητας «Ελλάδα 2.0».

**ΑΡΘΡΟ 5**

**ΜΕΤΡΑ ΔΙΑΣΦΑΛΙΣΗΣ ΟΜΑΛΗΣ ΛΕΙΤΟΥΡΓΙΑΣ**

Για την εύρυθμη και αποδοτική λειτουργία των Κόμβων Ψηφιακής Ενδυνάμωσης Ατόμων με Αναπηρία, ο Δικαιούχος Φορέας υποχρεούται να διασφαλίσει τα ακόλουθα:

1. **Συντονισμός – συνεργασία με φορέα υλοποίησης**

* Ορισμός Υπευθύνου Εκπροσώπου του Δικαιούχου Φορέα για την υλοποίηση του Προγράμματος και Υπευθύνου Εκπροσώπου της κάθε δομής στην οποία θα λειτουργήσει Κόμβος Ψηφιακής Ενδυνάμωσης Ατόμων με Αναπηρία, με καθήκοντα εποπτείας, συντονισμού και διασύνδεσης με τον φορέα υλοποίησης (ΙΝ.Ε.ΣΑ.μεΑ.).

1. **Υποδομές**

* Διάθεση κατάλληλης αίθουσας για την υλοποίηση της εκπαίδευσης και ψηφιακής ενδυνάμωσης τουλάχιστον 15 ατόμων συγχρόνως.
* Εξοπλισμός της αίθουσας υλοποίησης της εκπαίδευσης και ψηφιακής ενδυνάμωσης με τα απαραίτητα τραπέζια και καρέκλες για την κάλυψη των αναγκών των ωφελούμενων και του εκπαιδευτή – ψηφιακού βοηθού.
* Διάθεση χώρου διοίκησης του προγράμματος.
* Διασφάλιση προσβασιμότητας ατόμων με αναπηρία στους χώρους όπου θα λειτουργήσει Κόμβος Ψηφιακής Ενδυνάμωσης Ατόμων με Αναπηρία.
* Διάθεση χώρου για την παροχή ροφημάτων και συνοδευτικών στους ωφελούμενους.
* Εξασφάλιση επαρκούς φωτισμού, θέρμανσης/ψύξης, τουαλετών, καθαριότητας στους χώρους υλοποίησης του προγράμματος.
* Διακριτή σήμανση του χώρου ως «Κόμβος Ψηφιακής Ενδυνάμωσης Ατόμων με Αναπηρία» με τα προβλεπόμενα λογότυπα του ΤΑΑ, σύμφωνα με τους κανόνες δημοσιότητας.

1. **Τεχνική Επάρκεια**

* Εξασφάλιση συνδεσιμότητας στο διαδίκτυο, μέσω σταθερής σύνδεσης με κατάλληλη ταχύτητα για τις ανάγκες υλοποίησης του προγράμματος.
* Παροχές ρεύματος για τη λειτουργία του ηλεκτρονικού εξοπλισμού όπου αυτό απαιτείται.
* Μέτρα φύλαξης και διασφάλισης της λειτουργίας του ηλεκτρονικού εξοπλισμού, ο οποίος παραχωρείται από την ΕΔΥΤΕ για χρήση.

**ΑΡΘΡΟ 6**

**ΜΕΣΑ ΥΛΟΠΟΙΗΣΗΣ ΚΑΙ ΥΠΟΣΤΗΡΙΞΗΣ ΤΩΝ ΠΡΟΓΡΑΜΜΑΤΩΝ**

Το ΙΝ.Ε.Σ.Α.μεΑ., παρέχει στους Κόμβους Ψηφιακής Ενδυνάμωσης Ατόμων με Αναπηρία τα ακόλουθα μέσα υποστήριξης για την ομαλή και αποδοτική υλοποίηση της δράσης:

1. **Εξοπλισμός**

* Σε κάθε Κόμβο Ψηφιακής Ενδυνάμωσης Ατόμων με Αναπηρία παρέχεται ο ακόλουθος ηλεκτρονικός εξοπλισμός:
  + 3 Φορητούς Υπολογιστές με το απαραίτητο προσβάσιμο λογισμικό, με ασύρματο usb optical ποντίκι και τσάντα μεταφοράς.
  + 1 Βιντεοπροβολέας.
  + 1 Οθόνη Προβολής.
  + 1 Έγχρωμο Πολυμηχάνημα τεχνολογίας Inkjet.
  + 13 Tablet με προσβάσιμα λογισμικά.
  + Λογισμικά Ανοικτού Κώδικα για εφαρμογές γραφείου για το Φορητό Υπολογιστή και τα Tablet.
* Πακέτο αυτοκόλλητης σήμανσης για λόγους δημοσιότητας (Ταμείο Ανάκαμψης και λοιποί υποχρεωτικοί φορείς).

1. **Εκπαιδευτικό και Υποστηρικτικό Υλικό**

* Εκπαιδευτικό και υποστηρικτικό περιεχόμενο κατάλληλα διαμορφωμένο για τις ανάγκες της συγκεκριμένης πληθυσμιακής ομάδας το οποίο πληροί πρότυπα προσβασιμότητας σύμφωνα με τις διατάξεις των άρθρων 39 και 41 του ν. 4727/2020, ως ισχύει, και το Ευρωπαϊκό πρότυπο EN 301 549. Το εκπαιδευτικό υλικό είναι κατάλληλο για την ανάπτυξη των ψηφιακών ικανοτήτων των ωφελουμένων σε τουλάχιστον βασικό επίπεδο και καλύπτει και τις πέντε διαστάσεις του Ευρωπαϊκού Πλαισίου Αναφοράς για την Ψηφιακή Ικανότητα των Πολιτών – DigComp (Digital Competence Framework), ήτοι: i) Γραμματισμό πληροφοριών και δεδομένων, ii) επικοινωνία και συνεργασία, iii) δημιουργία ψηφιακού περιεχομένου, iv) ασφάλεια και v) επίλυση προβλημάτων.
* Ψηφιακό διαδραστικό υλικό E-Learning ασύγχρονης ψηφιακής εκπαίδευσης και ενδυνάμωσης διάρκειας 40 ωρών στο πλαίσιο του οποίου προβλέπεται η χρήση πολυμέσων και διαδραστικών εφαρμογών και το οποίο αναρτάται στην Εθνική Ακαδημία Ψηφιακών Ικανοτήτων του Υπουργείου Ψηφιακής Διακυβέρνησης και παραμένει διαθέσιμο για το σύνολο του πληθυσμού της χώρας μετά το πέρας του Προγράμματος, με σκοπό την ενίσχυση των πληθυσμιακών αυτών ομάδων εντός όλης της επικράτειας.

1. **Οργάνωση και Λειτουργία των Κόμβων**

Η οργάνωση και λειτουργία των Κόμβων Ψηφιακής Ενδυνάμωσης Ατόμων με Αναπηρία περιλαμβάνει τα ακόλουθα:

* Διάθεση των απαιτούμενων εκπαιδευτών – ψηφιακών βοηθών για την υλοποίηση των προγραμμάτων ψηφιακής εκπαίδευσης και ενδυνάμωσης των ωφελούμενων.
* Διάθεση των απαιτούμενων στελεχών για τη διοικητική υποστήριξη των προγραμμάτων ψηφιακής εκπαίδευσης και ενδυνάμωσης των ωφελούμενων.
* Παροχή ροφημάτων και συνοδευτικών στους ωφελούμενους κατά τη διάρκεια της εκπαίδευσης και ψηφιακής ενδυνάμωσης.
* Εποπτεία της λειτουργίας των Κόμβων Ψηφιακής Ενδυνάμωσης Ατόμων με Αναπηρία, επιστημονική και οργανωτική υποστήριξη.

1. **Τεχνική Υποστήριξη**

* Υποστήριξη της λειτουργίας των Κόμβων Ψηφιακής Ενδυνάμωσης Ατόμων με Αναπηρία μέσω Πληροφοριακού Συστήματος
* Help Desk για την εξυπηρέτηση των υποψήφιων ωφελούμενων στο στάδιο υποβολής των αιτήσεων και της επιλογής.

**ΑΡΘΡΟ 7**

**ΔΙΑΡΚΕΙΑ**

Οι υποχρεώσεις και η συμβολή των μερών όπως προβλέπονται στο παρόν σύμφωνο ολοκληρώνονται με την ολοκλήρωση των Προγραμμάτων Ψηφιακής Εκπαίδευσης και Ενδυνάμωσης των ωφελούμενων με αναπηρία στους Κόμβους Ψηφιακής Ενδυνάμωσης Ατόμων με Αναπηρία του Δικαιούχου Φορέα.

**ΑΡΘΡΟ 8**

**ΑΝΩΤΕΡΑ ΒΙΑ**

Τα Μέρη δεν θα ευθύνονται αναφορικά με αθέτηση των υποχρεώσεων τους που απορρέουν από το παρόν, εφόσον και στην έκταση κατά την οποία αυτή οφείλεται σε γεγονός ή περίσταση που συνιστά ανωτέρα βία. Για τους σκοπούς του παρόντος, ως γεγονότα που συνιστούν ανωτέρα βία, θα θεωρούνται καταστάσεις πέραν από τον εύλογο έλεγχο των μερών, όπως ασυνήθη καιρικά φαινόμενα, θεομηνίες, σεισμοί, επιδημίες, καταστάσεις μόλυνσης του περιβάλλοντος ή συγκέντρωσης τοξικών, βιολογικών ή ραδιενεργών στοιχείων σε έκταση και βαθμό που να απειλούν άμεσα τη ζωή ανθρώπων, πλημμύρες, πόλεμος, εχθροπραξίες, τρομοκρατικές ή γενικευμένες συρράξεις και βίαιες ενέργειες, εξέγερση, βομβαρδισμοί, και κάθε άλλη παρεμφερής ή ισοδύναμη κατάσταση η οποία δεν είναι εύλογα δυνατόν να προβλεφθεί και να αντιμετωπισθεί άμεσα, αυτοδύναμα ή με τη συνδρομή του αντισυμβαλλομένου.

Τα Μέρη θα ειδοποιούν τους αντισυμβαλλόμενούς τους χωρίς καθυστέρηση και με κάθε πρόσφορο μέσο άμεσα με τη λήψη γνώσης περί της επέλευσης γεγονότος ή περίστασης ανωτέρας βίας και θα λαμβάνουν κάθε μέτρο και θα συνεργάζονται σε όση έκταση απαιτείται για την αντιμετώπιση του γεγονότος ή της περίστασης αυτής και τον περιορισμό κατ' έκταση, διάρκεια και αποτέλεσμα.

**ΑΡΘΡΟ 9**

**ΕΜΠΙΣΤΕΥΤΙΚΟΤΗΤΑ – ΕΧΕΜΥΘΕΙΑ – ΠΡΟΣΤΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ**

Η επεξεργασία των δεδομένων προσωπικού χαρακτήρα που λαμβάνει χώρα στο πλαίσιο υλοποίησης του αντικειμένου του παρόντος θα εκτελείται σύμφωνα με τους όρους του παρόντος, όπως ισχύει κάθε φορά με τα επ’ αυτού Παραρτήματα. Τα Συμβαλλόμενα Μέρη δεσμεύονται ως προς την εφαρμογή και συμμόρφωση προς την ισχύουσα νομοθεσία για την προστασία δεδομένων προσωπικού χαρακτήρα (ιδίως Γενικός Κανονισμός Προστασίας Δεδομένων – 2016/679/ΕΕ όπως κάθε φορά ισχύει, Ν. 4624/2019 (ΦΕΚ 137/Α/2019) όπως κάθε φορά ισχύει), όπως ερμηνεύεται ιδίως από τις Αποφάσεις ή Γνωμοδοτήσεις της Αρχής Προστασίας Δεδομένων Προσωπικού Χαρακτήρα - ΑΠΔΠΧ) και του Ευρωπαϊκού Συμβουλίου Προστασίας Δεδομένων.

Τα Συμβαλλόμενα Μέρη εγγυώνται ότι θα λαμβάνουν όλα τα απαραίτητα οργανωτικά και τεχνικά μέτρα για την ασφάλεια των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών στο πλαίσιο υλοποίησης του αντικειμένου του παρόντος καθώς και για την προστασία τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση και κάθε άλλη μορφή αθέμιτης επεξεργασίας.

Τα Συμβαλλόμενα Μέρη δεσμεύονται δυνάμει του παρόντος να μην αποκαλύπτουν, κοινοποιούν, διαθέτουν πληροφορίες, εμπιστευτικού χαρακτήρα ή να επιτρέπουν ή να καθιστούν δυνατή την πρόσβαση οποιοδήποτε τρίτου άμεσα ή έμμεσα την κοινοποίηση ή δημοσιοποίηση εμπιστευτικών πληροφοριών σε οποιονδήποτε τρίτο.

Το Υπουργείο Κοινωνικής Συνοχής και Οικογένειας ως κύριος του έργου ορίζεται υπεύθυνο για την επεξεργασία δεδομένων προσωπικού χαρακτήρα, κατά την έννοια της περ. 7 του άρθρου 4 του Γενικού Κανονισμού για την Προστασία Δεδομένων (ΕΕ) 2016/679 (ΓΚΠΔ). Το Υπουργείο Κοινωνικής Συνοχής και Οικογένειας, σύμφωνα με την περ. (ε) της παρ. 1 και την παρ. 3 του άρθρου 6 του ΓΚΠΔ και το άρθρο 5 του ν. 4624/2019 (Α’ 137), διασφαλίζει ότι, η εν λόγω επεξεργασία διενεργείται αποκλειστικά και μόνο στο αναγκαίο μέτρο εκπλήρωσης της νομικής υποχρέωσής της για την αποτελεσματική ολοκλήρωση του προγράμματος, σύμφωνα με τα οριζόμενα στο άρθρο 77 του ν. 5129/2024 και στην παρούσα. Ο υπεύθυνος επεξεργασίας παρέχει στα φυσικά πρόσωπα τις πληροφορίες που αναφέρονται στο άρθρο 13 του ΓΚΠΔ, και εκπληρώνει τις υποχρεώσεις του που απορρέουν από τον ΓΚΠΔ και τον ν.4624/2019, ιδίως όσον αφορά την άσκηση των δικαιωμάτων των υποκειμένων των δεδομένων.

Το ΙΝ.Ε.Σ.Α.με.Α. ως φορέας υλοποίησης του έργου επιτελεί το ρόλο της εκτελούσας την επεξεργασία κατά την έννοια της περ. 8 του άρθρου 4 του ΓΚΠΔ για λογαριασμό του Υπουργείου Κοινωνικής Συνοχής και Οικογένειας. Για τον ακριβή καθορισμό των ρόλων, των υποχρεώσεων και των ευθυνών του υπεύθυνου επεξεργασίας και των εκτελούντων την επεξεργασία συνάπτεται μεταξύ αυτού και εκάστου εκτελούντος την επεξεργασία Συμφωνητικό Επεξεργασίας Δεδομένων Προσωπικού Χαρακτήρα (Data Processing Agreement - DPA), σύμφωνα με την παρ. 3 του άρθρου 28 ΓΚΠΔ.

Οι εμπλεκόμενες Υπηρεσίες και οι φορείς λαμβάνουν όλα τα απαραίτητα οργανωτικά και τεχνικά μέτρα για την ασφάλεια των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών στο πλαίσιο υλοποίησης του αντικειμένου του προγράμματος.

Το προσωπικό που υπηρετεί με οποιαδήποτε σχέση εργασίας στις εμπλεκόμενες Υπηρεσίες και φορείς, καθώς και τα πρόσωπα που ανήκουν στο ανθρώπινο δυναμικό των εμπλεκόμενων Υπηρεσιών του Υπουργείου Εθνικής Οικονομίας και Οικονομικών, του Υπουργείου Εσωτερικών, του Υπουργείου Ψηφιακής Διακυβέρνησης και του Υπουργείου Κοινωνικής Συνοχής και Οικογένειας, τα οποία, εξαιτίας της εργασίας τους, αποκτούν τυχόν πρόσβαση σε στοιχεία ωφελούμενων, δεσμεύονται από τις υποχρεώσεις εχεμύθειας, το απόρρητο και τις διατάξεις του ΓΚΠΔ και του ν. 4624/2019 (Α’ 137).

Τέλος, σε περίπτωση που τυχόν προκύψει επεξεργασία/ανταλλαγή/διαμοιρασμός δεδομένων προσωπικού χαρακτήρα στο πλαίσιο υλοποίησης του παρόντος, τα συμβαλλόμενα μέρη συμφωνούν, ότι θα υπογράψουν σχετικό Συμφωνητικό Επεξεργασίας Δεδομένων Προσωπικού Χαρακτήρα (Data Processing Agreement - DPA) ή Συμφωνητικό Διαμοιρασμού Δεδομένων Προσωπικού Χαρακτήρα (Data Sharing Agreement), ανάλογα με το ρόλο που θα επιτελούν στην σχετική επεξεργασία. Στο Συμφωνητικό αυτό θα παρουσιάζονται οι ρόλοι, οι ευθύνες και οι αρμοδιότητες των συμβαλλομένων μερών σχετικά με την επεξεργασία δεδομένων προσωπικού χαρακτήρα και θα αποτελέσει Παράρτημα του παρόντος και ενιαίο και αδιάσπαστο σύνολο με αυτό.

**ΑΡΘΡΟ 10**

**ΙΣΧΥΣ - ΤΡΟΠΟΠΟΙΗΣΗ**

Το παρόν τίθεται σε ισχύ με την υπογραφή του από τους εκπροσώπους των μερών και λήγει με την ημερομηνία λήξης του έργου με τίτλο ‘‘SUB2. Ψηφιακή εκπαίδευση και ενδυνάμωση των ηλικιωμένων και των ατόμων με αναπηρία’’ και κωδικό ΟΠΣ (MIS) 5223341 της Δράσης με τίτλο «Κοινωνική ενσωμάτωση ευάλωτων ομάδων» και ID 16922 του Ταμείου Ανάκαμψης και Ανθεκτικότητας (ΤΑΑ)», σε εφαρμογή των διατάξεων του άρθρου 77 του ν. 5129/2024 (Α΄124) και της υπ’ αριθμ. 9836/4-7-2025 Κοινής Υπουργικής Απόφασης (Β’3569). Η ημερομηνία λήξης του έργου συμπίπτει με λήξη του προγράμματος του Ταμείου Ανάκαμψης και Ανθεκτικότητας σύμφωνα με το Εθνικό Σχέδιο Ανάκαμψης και Ανθεκτικότητας «Ελλάδα 2.0».

Καμία τροποποίηση του παρόντος δεν θα ισχύει, πλην αν γίνει γραπτώς, με ομόφωνη απόφαση των Μερών και υπογραφεί από τους νομίμους εκπροσώπους τους, συνιστώντας παράρτημα του παρόντος.

**ΑΡΘΡΟ 11**

**ΛΥΣΗ - ΛΗΞΗ ΣΥΜΦΩΝΟΥ**

**ΛΗΞΗ – ΠΑΡΑΤΑΣΗ ΣΥΜΦΩΝΟΥ**

Το παρόν λύεται κατά τον προβλεπόμενο χρόνο λήξης της διάρκειάς του. Λύση προ του τέλους του συμβατικού χρόνου ή παράταση του συμβατικού χρόνου επιτρέπεται μόνο με κοινή έγγραφη συμφωνία των μερών. Κάθε λύση ή παράταση, θα υπογράφεται προσηκόντως από τους νομίμους εκπροσώπους όλων των Μερών.

**ΑΡΘΡΟ 12**

**ΕΠΙΛΥΣΗ ΔΙΑΦΟΡΩΝ**

Κάθε διαφορά μεταξύ των Συμβαλλομένων Μερών που αφορά στην εκτέλεση και ερμηνεία των όρων του παρόντος Συμφώνου Συνεργασίας, δύναται να επιλύεται από τα όργανα διοίκησης των Συμβαλλομένων Μερών.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε το παρόν και υπογράφεται σε δύο πρωτότυπα, έλαβε δε κάθε συμβαλλόμενος από ένα.

**Τα συμβαλλόμενα μέρη**

|  |  |
| --- | --- |
| **ΓΙΑ ΤΟΝ ΦΟΡΕΑ** | **ΓΙΑ ΤΟ ΙΝ.Ε.Σ.Α.μεΑ.**  **Ο Πρόεδρος και Νόμιμος Εκπρόσωπος**  **Ιωάννης Βαρδακαστάνης** |